Legal Document

Category: 301

Text:
4.ΔΙΑΦΟΡΟΙ ΔΙΑΤΑΞΕΙΣ α.Τα επί τη βάσει εγκρίσεως περί διαχωρισμού του δικαιώματος κυκλοφορίας φορτηγού αυτοκινήτου δημοσίας χρήσεως τεθέντα από της εκδόσεως του υπ’ αριθ. 183/1967 Α.Νόμου, ως και τα τεθησόμενα εφ’ εξής, εις κυκλοφορίαν φορτηγά αυτοκίνητα δημοσίας χρήσεως, βάσει του νόμου τούτου, υπάγονται εξ ολοκλήρου εις τας διατάξεις αυτού και της παρούσης αποφάσεως. β.Τα κυκλοφορούντα πάσης κατηγορίας φορτηγά αυτοκίνητα δημοσίας χρήσεως (κοινού φόρτου και ειδικοποιημένα) δι’ α υφίσταται περιορισμός ως προς το δικαίωμα μετατροπής ή απαγόρευσις μεταφοράς της έδρας αυτών εις άλλην περιοχήν, βάσει ειδικής αποφάσεως δυνάμει της οποίας ετέθησαν εις κυκλοφορίαν ή γενικής τοιαύτης, δεν επιτρέπεται δια διαχωρισμού του δικαιώματος κυκλοφορίας αυτών να μετατραπούν εις οχήματα άλλης κατηγορίας ή να μεταφερθή η έδρα των εις άλλην περιοχήν. Οι εν λόγω περιορισμοί διατηρούνται εν ισχύϊ, και δια τα τεθησόμενα εις κυκλοφορίαν φορτηγά αυτοκίνητα δημοσίας χρήσεως επί τη βάσει εγκρίσεως περί διαχωρισμού. γ.Αι διατάξεις του παρόντος κεφαλαίου δεν εφαρμόζονται επί φορτηγών αυτοκινήτων δημοσίας χρήσεως περιελθόντων οποτεδήποτε εις πρόσωπα περί ων η παρ. 1 του άρθρ. 2 του υπ’ αριθ. 4278/1962 Ν.Δ/τος, ως μη έχοντα ταύτα, συμφώνως προς την υπ’ αριθ. 1033/1967 γνωμοδότησιν του Ν.Σ.τ.Κ., την ιδιότητα του επαγγελματίου αυτοκινητιστού, ως και επί ομοίων αυτοκινήτων κατεχομένων υπό συνταξιούχων αυτοκινητιστών κατά τας διατάξεις του άρθρ. 11 του υπ’ αριθ. 4197/1961 Ν.Δ/τος. 21.Ε.δ.79 Φορτηγά αυτοκίνητα Επί περιπτώσεως κατοχής εξ αδιαιρέτου φορτηγού αυτοκινήτου δημοσίας χρήσεως υπό επαγγελματιών αυτοκινητιστών (οδηγών ή μη) και υπό των ως άνω προσώπων, έκαστος μεν των επαγγελματιών αυτοκινητιστών δύναται βάσει του κατεχομένου υπ’ αυτού μεριδίου να θέση εις κυκλοφορίαν νέον φορτηγόν αυτοκίνητον δημοσίας χρήσεως κατά την υπό των διατάξεων του παρόντος κεφαλαίου οριζομένην, κατά περίπτωσιν, διαδικασίαν και όρους, άπαντες δε οι λοιποί συνιδιοκτήται του αυτοκινήτου, από κοινού εν φορτηγόν αυτοκίνητον δημοσίας χρήσεως ωφελίμου φορτίου ίσου προς το ωφέλιμον φορτίον όπερ αντιπροσωπεύει το άθροισμα των ποσοστών αυτών επί του διαχωριζομένου αυτοκινήτου, κατά την υπό των διατάξεων της υπ’ αριθ. Ε/194350/65 κανονιστικής αποφάσεως, ως αύτη ετροποποιήθη δια της υπ’ αριθ. ΣΤ/138750/69 ομοίας, οριζομένην διαδικασίαν και όρους. Εν προκειμένω διευκρινίζεται ότι, εάν δια το αυτοκίνητον, ούτινος διεχωρίσθη το δικαίωμα κυκλοφορίας, έχη ήδη γίνει χρήσις του παρεχομένου, υπό των διατάξεων της υπ’ αριθ. ΣΤ/194350/65 κανονιστικής αποφάσεως, ως αύτη ετροποποιήθη δια της υπ’ αριθ. ΣΤ/138750/69 ομοίας, δικαιώματος, το συνολικόν μικτόν βάρος του τεθησομένου εις κυκλοφορίαν, νέου φορτηγού αυτ/του δημοσίας χρήσεως, επ’ ονόματι των περί ων πρόκειται προσώπων, δέον να είναι, το πολύ, ίσον προς το άθροισμα των ποσοστών αυτών, επί του συνολικού μικτού βάρους του διαχωρισθέντος αυτ/του. δ.Η επανακυκλοφορία, αποχαρακτηρισθέντος κατά τας κειμένας διατάξεις, φορτηγού αυτοκινήτου δημοσίας χρήσεως, λόγω διαχωρισμού του δικαιώματος κυκλοφορίας αυτού κατά την διαδικασίαν την οριζομένην υπό των διατάξεων του παρόντος κεφαλαίου, επ’ ονόματι του ενός εκ των τέως κατόχων αυτού, επιτρέπεται κατόπιν χορηγήσεως αδείας κυκλοφορίας εκδιδομένης μόνον επί τη βάσει της σχετικής περί διαχωρισμού του δικαιώματος κυκλοφορίας αυτού εγκρίσεως, και υπό τους όρους ταύτης. ε.Επί περιπτώσεως διαχωρισμού δικαιώματος κυκλοφορίας ψυγείου αυτοκινήτου δημοσίας χρήσεως, δι’ έκαστον των νέων αυτοκινήτων καταβάλλεται ολόκληρος η υπό του άρθρ. 1 του υπ’ αριθ. 183/1967 Α. Νόμου οριζομένη εφ’ άπαξ υπέρ του Δημοσίου εισφορά. ΚΕΦΑΛΑΙΟΝ Γ΄ Αντικατάστασις Φ.Δ.Χ. Αυτ/των κατά τας  διατάξεις του υπ’ αριθ. 183/1967 Α. Νόμου 1.ΟΡΟΙ-ΠΡΟΫΠΟΘΕΣΕΙΣ α.Τα βάσει των προ της εκδόσεως του υπ’ αριθ. 183/67 Α. Νόμου ισχυσασών διατάξεων τεθέντα εις κυκλοφορίαν φορτηγά αυτοκίνητα δημοσίας  χρήσεως, πάσης κατηγορίας, δύνανται τη αιτήσει των κατόχων αυτών να αντικαθίστανται ανεξαρτήτως της χρονολογίας καθ’ ην περιήλθον ταύτα εις τούτους (προ ή μετά την έκδοσιν του υπ’ αριθ. 183/67 Α. Νόμου) δι’ ετέρων συνολικού μικτού βάρους μέχρι του ανωτάτου επιτρεπομένου ορίου, κατόπιν αποχαρακτηρισμού ή αχρηστεύσεώς των, κατά τα κεκανονισμένα, εφ’ όσον, υπέρ των κατόχων αυτών, συντρέχουν αθροιστικώς αι ακόλουθοι προϋποθέσεις: 1)Να είναι εγγεγραμμένοι και ησφαλισμένοι εις το Ταμείον Συντάξεων αυτ/στών ως επαγγελματίαι αυτ/σταί (οδηγοί ή μη). 2)Αι υπό των υποπαρ. α, ε, και ς της παρ. 1 του Κεφαλ. Α της παρούσης αποφάσεως καθοριζόμεναι.